கேள்வி: சுலைமான் (யானை) பற்றி நீங்கள் என்ன அறிந்துள்ளீர்கள்?
பதில்: படிமம்:Soliman.1.jpg சுலைமான் (''Suleiman'') (1540-18 டிசம்பர் 1553) என்பது ஓர் ஆசிய யானை இது போர்த்துகல் மன்னன் மூன்றாம் ஜான் மற்றும் அவரது மனைவி கேத்தரின் ஆகியோரால் ஆப்சுபர்கு அரசமரபு இரண்டாம் ஆர்ச்டூக் மாக்சிமிலியனுக்கு பரிசாக வழங்கப்பட்டது.
கேள்வி: சுலைமான் (யானை) - இறப்பு என்பது என்ன?
பதில்: படிமம்:Soliman.2.jpg சுலைமான் இறந்த பிறகு சிற்பி மைக்கேல் புக்ஸ் வடிவமைத்த ஒரு நினைவுப் பதக்கத்தை மாக்சிமிலியன் வெளியிட்டார். சுலைமானின் பிணத்தின் சில பகுதிகள் புனித உரோமானியப் பேரரசைச் சுற்றி விநியோகிக்கப்பட்டன. அதன் முன் வலது கால் மற்றும் தோள்பட்டையின் ஒரு பகுதி வியன்னாவின் நகரத்தந்தை செபாஸ்டியன் ஹூட்ஸ்டாக்கருக்கு வழங்கப்பட்டது. எலும்புகள் ஒரு நாற்காலியாக வடிவமைக்கப்பட்டன. அவை தற்போது கிரெம்ஸ்மன்ஸ்டர் அபேவில் உள்ளது. 1572 ஆம் ஆண்டில் பவேரியாவின் டியூக் ஐந்தாம் ஆல்பர்ட்டுக்கு மாக்சிமிலியன் அரச பரிசாக வழங்கும் வரை யானையின் தோல் பாடம் செய்தல் ''கைசெரபர்சுடோர்ப்'' 'அருங்காட்சியகத்தில் காட்சிக்கு வைக்கப்பட்டது. பாடம் செய்யப்பட்ட தோல் பல நூற்றாண்டுகளாக விட்டல்ஸ்பாக் அரச சேகரிப்புகளிலும், மியூனிக் அரண்மனையிலுள்ள குன்ஸ்ட்கம்மரிலும் இருந்தது. மியூனிக் பவேரிய தேசிய அருங்காட்சியகத்தில் 100 ஆண்டுகளுக்கும் மேலாக இருந்த சுலைமானின் தோல், 1928 ஆம் ஆண்டில் பவேரிய தேசிய இசைக்காட்சியகத்திற்கு மாற்றப்பட்டது. ஒரு பாதாள அறையில் வைக்கப்பட்டிருந்த வரலாற்றுச் சிறப்புமிக்க அடைக்கப்பட்ட இதன் தோல் 1943 ஆம் ஆண்டில் மியூனிக்கில் இரண்டாம் உலகப் போரின் குண்டுவெடிப்பு தாக்குதல்களில் இருந்து தப்பி, போருக்குப் பிறகு காலணி தயாரிப்பிற்காக விற்கப்பட்டது. சேமிப்பில் ஈரப்பதம் இருந்ததால், யானையின் தோல் பூஞ்சை போல் மாறியது.